open-index/open-wikipedia-markdown huggingface dataset:
எண்ணிம தோற்றுரு

**எண்ணிம தோற்றுரு** (Digital image) அல்லது **எண்ணிமப் படம்** என்பது ஒரு இரு பரிமாண படத்தை ஒன்று அல்லது சுழியத்தால் (இரட்டை எண் முறையால்) சார்பீடு செய்வது ஆகும்.  பரவு (raster) மற்றும் திசையன் (vector) ஆகியவை இரு முக்கிய வகை தோற்றுருக்கள் ஆகும்.  பொதுவாக பரவலான பயன்பாட்டில் இருப்பது ராஸ்டர் படங்களே ஆகும்.   

## கணித அடிப்படை
அடிப்படையில் ஒரு தோற்றுரு இரு அல்லது பல் பரிமாண கணித அணி ஆகும்.  அணியின் ஒவ்வொரு புள்ளியும் தோற்றுருவின் படிமத்தை பிரதிபலுக்கும் வண்ணம் ஒரு மதிப்பீட்டைக் கொண்டிருக்கும்.  

## பரவு (Raster)

பரவு படங்கள் வரையறுக்கப்பட்ட எண்ணிம மதிப்புகளைக் கொண்டுள்ளன, அவை பட கூறுகள் அல்லது படப்புள்ளிகள் என அழைக்கப்படுகின்றன. எண்ணிம படத்தில் ஒரு குறிப்பிட்ட எண்ணிக்கையிலான வரிசைகள் மற்றும் படப்புள்ளிகளின் நெடுவரிசைகள் உள்ளன. படப்புள்ளிகள் என்பது ஒரு படத்தில் மிகச்சிறிய தனிப்பட்ட உறுப்பு ஆகும்.

## திசையன் (Vector)
திசையன் வரைகலை கணித வடிவவியலால் (திசையன்) விளைந்தன. கணித அடிப்படையில், ஒரு திசையன் ஒரு அளவு அல்லது நீளம் மற்றும் ஒரு திசை இரண்டையும் கொண்டுள்ளது. பெரும்பாலும், பரவு மற்றும் திசையன் கூறுகள் இரண்டும் ஒரு படத்தில் இணைக்கப்படும்; எடுத்துக்காட்டாக, உரை (திசையன்) மற்றும் புகைப்படங்கள் (பரவு) கொண்ட விளம்பர பலகையில் உண்டு.

## மேற்கோள்கள்

## வெளி இணைப்புகள்
* Image Processing Programming Fundamentals

பகுப்பு:தோற்றுருச் செயலாக்கம்
தோற்றுரு
ஏட்சி பனிமனிதன்

**ஏட்சி பனிமனிதன்** (*Ötzi the Iceman*, ), என்பது இயற்கையாய்ப் பாதுகாக்கப்பட்ட ஒரு மம்மி ஆகும். இதன் வயது 5,300 ஆண்டுகளுக்கும் அதிகம். இந்த மம்மி 1991 ஆம் ஆண்டு செப்டம்பர் மாதம் ஆல்ப்சு மலைக்கருகில் ஆஸ்திரிய - இத்தாலிய நாடுகளின் எல்லையில் இரு ஜெருமானியர்களால் கண்டறியப்பட்டது.

இந்த மம்மி யாருக்குச் சொந்தம் என இத்தாலிக்கும் ஆஸ்திரியாவுக்கும் இடையில் சட்டப்பூர்வப் பிரச்சினை ஏற்பட்டது. தற்போதைக்கு இந்த மம்மி இத்தாலி நாட்டில் உள்ள தெற்கு தைரோல் தொல்லியல் அருங்காட்சியகத்தில் பார்வைக்கு வைக்கப்பட்டுள்ளது.

## மரணத்தின் காரணம்
2001 ஆம் ஆண்டில் எடுக்கப்பட்ட எக்ஸ் கதிர்ப்படம் மற்றும் சி.டி. ஸ்கேன் படங்கள் மூலம் ஓட்சியின் இடது தோளில் அம்பு நுனி ஒன்று இருப்பது கண்டறியப்பட்டது. அவரது உடையிலும் அதற்குப் பொருத்தமாக கிழியல் ஒன்று காணப்பட்டது. இக் கண்டறிதல் ஆராய்ச்சியாளர்களை ஓட்சி குருதிப் போக்கினால் இறந்திருக்கக் கூடும் என்று எண்ண வைத்தது.  கூடுதல் ஆராய்ச்சிகளின் மூலம் மரணத்தின் முன் அம்பின் நுனிதவிர இதர பகுதிகள் நீக்கபட்டதையும் கை, மணிக்கட்டு மற்றும் மார்பு ஆகிய இடங்களிலும் காயம் இருப்பது கண்டறியப்பட்டது. தலைக்காயம் இருப்பது தலையில் அடிபட்டதை உணர்த்தியது.

தற்போதைக்கு தலைக்காயமே மரணத்திற்கான காரணம் என்று நம்பப்படுகிறது. ஆய்வாளர்கள் மரணத்தின் காரணம் கீழே விழுந்ததாலா அல்லது பாறையில் மோதவைக்கப்பட்டதாலா என்று உறுதியாய்க் கூற இயலாமல் உள்ளனர்.

## பச்சை குத்தப்பட்டு இருந்தது
ஓட்சி பனிமனிதனின் உடலில் 57 இடங்களில் பச்சை குத்தப்பட்டு இருந்தது. இவை கார்பனால் ஆனவை ஆகும். இவை லம்பார் முதுகெலும்பின் இருபுறமும் செங்குத்தாக வரையப்பட்டு இருந்தன. மேலும் வலது கால் மூட்டு மற்றும் இரு கணுக்கால் ஆகியவற்றிலும் ஏராளமான இடங்களில் பச்சை குத்தப்பட்டு இருந்தது.

எக்ஸ் கதிர்ப்படங்களை ஆராய்ந்ததன் மூலம் பச்சை குத்தப்பட்ட இடங்களில் இருந்த எலும்புகள் தேய்ந்து இருந்தது  அறியப்பட்டது. எனவே வலியைப் போக்குவதற்கு அக்குபங்சர் போன்ற சிகிச்சையாக இவர் பச்சைகுத்திக் கொண்டிருக்கலாம் என்று நம்பப்படுகிறது.

## மேற்கோள்கள்

## வெளி இணைப்புகள்
*5300 ஆண்டு பழையான இயற்கை மம்மியின் வரலாறு -யூடியூப் காணொலி
* பனிமனிதன் ஓட்சி.pdf
பகுப்பு:மம்மிகள்
பகுப்பு:தொல்பொருட்கள்
பகுப்பு:இத்தாலி
பகுப்பு:ஆஸ்திரியா
தேசிய தொலையுணர்வு மையம்

**தேசிய தொலையுணர்வு மையம்** (*National Remote Sensing Centre*) இந்திய விண்வெளித் துறையின் கீழ் இயங்கும் ஓர் மையமாகும். இம்மையம் ஐதராபாத் நகரின் தெற்கே 60 கட்டை (கிலோ மீட்டர்) தொலைவில் இயங்கி வருகின்றது. இந்திய தொலையணர்வு செயற்கைக்கோள் கொடுக்கும் தகவல்களை மதிப்பீடு செய்து, பயன்படுத்தும் விதத்தில் மாற்றுவது இதன் பணியாகும். நீர்நிலைத் தகவல்கள், வேளாண்மை, மண் மற்றும் நில மேலாண்மை, தாது பொருட்கள் கண்டறிதல், நிலத்தடி நீர் தகவல்கள், நில அளவிடுதல், கடல் மேலாண்மை மற்றும் மீன் கண்டறிதல், சுற்றுசூழல் நிலை, காடு மற்றும் சார்ந்த தகவல்கள், நகர் திட்டமிடுதல் ஆகிய பணிகளுக்கு தகவல்களை இம் மையம் கொடுக்கின்றது.

## நிதி
தேசிய தொலையுணர்வு மையங்கள் பெரும்பாலும் மாநில மற்றும் மத்திய அரசின் நிதியினால் நிர்வகிக்கப்படுகிறது. ஆனால் செயற்கைக்கோள் அனுப்பும் படங்களை விற்பனை செய்வதன் மூலம் வணிகத்தையும் மேற்கொண்டு வருவாய் ஈட்டுகிறது. பல்வேறு அரசு, தனியார் அமைப்புகளுக்கு ஆலோசனையினையும் வழங்குகிறது. தகவல் அறியும் உரிமை எண்: என்.ஆர்.இ.எஸ்.சி / ஆர் / இ / 20/00021, வருவாய் மற்றும் மானிய மதிப்புகள் 2014 முதல் 2019 ஆண்டு வரை வெளியிடப்படுகின்றன.

**தேசிய தொலையுணர்வு மையத்தின்** ஆண்டு வாரியான வருவாய் விவரம்

## மேற்கோள்கள்

## அதிகாரப்பூர்வ இணையதளம்
http://www.nrsc.gov.in/aboutus.html 

பகுப்பு:இந்திய அறிவியல் நிலையங்கள்
பகுப்பு:இந்திய விண்வெளித் துறை
கோரி சுழற்சி

right|400px|thumb|கோரி மற்றும் அலனைன் சுழற்சி
**கோரி சுழற்சி** *(cori cycle)* என்பது தசைகளில் ஆக்சிசனில்லா குளுக்கோசு சிதைவில் உருவான லாக்டிக் அமிலம் கல்லீரலுக்குச் சென்று குளுக்கோசாக மாறுவதும் அந்த குளுக்கோசு மீண்டும் தசைகளுக்கு வந்து லாக்டிக் அமிலமாக மாறுவதுமாக நடைபெறும் சுழற்சி ஆகும்.

இச்சுழற்சியை கார்ல் கோரி மற்றும் கெர்ட்டி கோரி ஆகியோர் விளக்கினர்.

பகுப்பு:உயிர்வேதியியல் சுழற்சிகள்
1883 கொட்டாஞ்சேனைக் கலவரம்

**கொட்டாஞ்சேனைக் கலவரம்** (*Kotahena riots*) என்பது இலங்கையில் 1883 ஆம் ஆண்டு கொழும்பு நகரில் கொட்டாஞ்சேனைத் தெருக்களில் பௌத்தரும், கத்தோலிக்கரும் ஒருவரோடொருவர் சண்டையிட்டுக் கொண்ட ஒரு நிகழ்வு ஆகும். இலங்கையில் இரு இனங்களுக்கிடையில் இடம்பெற்ற முதலாவது மோதலாகவும் இது கொள்ளப்படுகின்றது.

## பௌத்தர்களின் மதமாற்றம்
கிறித்தவ நிறுவனங்களின் மிசனரி நடவடிக்கைகளால் பௌத்தர்கள் மனவேதனை அடைந்தனர். கிறித்தவர்கள், பௌத்தர்கள் என்ற சமய வேறுபாடு ஒருபுறமிருக்க பௌத்த சிங்கள எழுச்சியாளர்களை கிறித்தவருக்கெதிராக தூண்டிய விடயம் கிறித்தவர்களின் அரசியல், பொருளாதார அந்தஸ்து உயர்ந்த நிலையில் இருந்தது என்ற காரணத்தையே பெரிதும் ஆதாரமாகக் கொள்கின்றனர்.

## பௌத்த மறுமலர்ச்சி இயக்க எழுச்சி
பௌத்த மறுமலர்ச்சி இயக்கங்கள் எழுச்சிபெற கிறித்தவ எதிர்ப்புணர்வு மக்கள் மத்தியில் பரப்பப்பட்டது. பௌத்த இனத்தைச் சேர்ந்த சிறு வணிகர்கள், அரச உத்தியோகத்தர்கள், எழுத்தாளர்கள், பத்திரிகையாளர்கள் போன்ற பிரிவினர் பௌத்த எழுச்சியை ஆதரித்து கிறித்தவ மேலான்மைக்கெதிராக செயல்பட்டனர்.

## மத உணர்வுகள் தூண்டப்படல்
1883 கலவரத்தின் முன்னர் மத உணர்ச்சிகள் தூண்டப்பட்டன. அதற்கான செயல்வடிவங்களும் தரப்பட்டன. மிட்டுவத்தை குணானந்ததேரர், ஈஸ்டர் பண்டிகைகளின்போது கொட்டாஞ்சேனை கிறித்தவர்களின் புனித தேவாலயத்திற்கு அருகில் பௌத்த வழிபாட்டு நிகழ்ச்சிகளை ஒழுங்கு செய்து நடத்தியதிலிருந்தே இரு சமயப்பிரிவினரும் கொழும்பு வீதியில் அன்று மோதிக் கொண்ட சம்பவம் நடந்தது.

## மேற்கோள்கள்

## உசாத்துணை
* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 
* *ஆனந்தகுருகே டப்ளியு. பீ.* - தர்மபாலலிப்பி (சிங்கள மூலம்) 1965
* *N. Robert Kearney* (1970) - The 1915 Riots in Ceylon in The Jurnal of Asian Studies Vol XXIX Nov. 2 Feb.

பகுப்பு:1883 நிகழ்வுகள்
பகுப்பு:இலங்கை இனக்கலவரங்கள்
வில்லியம் திரேசி

**வில்லியம் திரேசி** (1807 - 1877) என்பவர் ஒரு கிறித்தவ மத போதகர். இவர் அமெரிக்காவில் கனெடிகட் மாகாணத்தில் பிறந்தவர். இவர் கிறித்தவ வேத சாத்திரங்களைக் கற்று 1837-ல் இந்தியா வந்து பணியாற்றினார். மதுரை மாவட்டம், திருமங்கலம், பசுமலை ஆகிய ஊர்களில் பணிபுரிந்தார். இவர் பணியின் போது 32 சபைகளை உருவாக்கினார். இவர் எழுதிய “வேதாகம பிரசித்த விருத்தாந்தம்” எனும் நூல் 1888 ஆம் ஆண்டில் வெளியிடப்பட்டது.

பகுப்பு:கிறித்தவ போதகர்கள்
பகுப்பு:1807 பிறப்புகள்
பகுப்பு:1877 இறப்புகள்
தன் ஒப்புமை

கணிததில், **தன் ஒப்புமை** என்பது ஒரு பொருள் முழுமையாக அல்லது பகுதியாக அதனைப் போன்றே இருத்தலைக் குறிக்கிறது. குறிப்பாக பகுவல்களின் பொதுப் பண்புகளில் இதுவும் ஒன்று.  பல சிக்கலான வடிவங்களை தன் ஒப்புமையைப் பயன்படுத்தி கணக்குச் செய்யலாம்.  

பகுப்பு:பகுவல்
மர்மப் புனைவு

**மர்மப் புனைவு** (*Mystery fiction*) என்பது ஒருவித இலக்கிய பாணி. குற்றப்புனைவு, துப்பறிவுப் புனைவு போன்ற பாணிகளுக்கும் இதற்கும் பல ஒற்றுமைகள் உள்ளன. பல புனைவுப் படைப்புகளை இம்மூன்று பாணிகளின் கீழும் வகைப்படுத்தலாம், இவ்விரு பாணிகளுக்கும் மர்மப்புனைவுக்கும் உள்ள முக்கிய வேறுபாடு - அவை பலதரப்பட்ட விசயங்களை உள்ளடக்கியிருக்கும், ஆனால் மர்மப் புனைவுப் படைப்புகள் அவற்றில் ஒரு அங்கமான புதிர்களைப் (யார் செய்தது?) பற்றி மட்டும் எழுதப்படுகின்றன. சில நேரங்களில் குற்றங்களைப் பற்றியல்லாமல், அமானுடப் புதிர்களைப் பற்றியான படைப்புகளும் மர்மப் புனைவாகக் கொள்ளப்படுகின்றன. மர்மப் புனைவுகளுள் பல வகைகள் இருந்தாலும், கொலை நிகழ்ந்து கொலையாளி யார் என்ற மர்மத்தை அவிழ்க்கும் கதைகளே பிரபலமாக உள்ளன. இதமான மர்மப்புனைவு, பூட்டிய அறை மர்மப்புனைவு, யார் செய்தது?, காவல்துறை செய்முறைப்புனைவு போன்றவை மர்மப்புனைவின் பிற பிரபலமான உட்பாணிகள்.
முதல் கட்டுப்பாட்டு மையம் (இஸ்ரோ)

**முதல் கட்டுப்பாட்டு ஏந்து** (Master Control Facility) இந்திய விண்வெளித் துறையின் ஒரு பிரிவு ஆகும். இதன் கிளைகள் கசன், கார்நாடக மாநிலத்திலும், போபால், மத்திய பிரதேசத்திலும், அமைந்துள்ளன. இம் மையம் இந்திய செயற்கைக் கோள்களின் உயரத்தை கூட்டவும், குறைக்கவும், விண்வெளியில் செயற்கைகோள்களை கட்டுப்படுத்தவும், சரியான திசையில் நிறுத்தல் ஆகிய பணிகளை செய்து வருகின்றது.
## மேற்கோள்கள்
http://www.isro.org/isrocentres/mcf_hassan.aspx

பகுப்பு:இந்திய விண்வெளித் திட்டங்கள்
பூட்டிய அறை மர்மப்புனைவு

**பூட்டிய அறை மர்மப்புனைவு** (*Locked room mystery*) என்பது ஒருவித இலக்கியப் பாணி. துப்பறிவுப் புனைவு மற்றும் மர்மப் புனைவுப் பாணிகளின் உட்பாணி இது. ஒரு மூடிய சூழ்நிலையில் (எ. கா. பூட்டப்பட்ட அறை) குற்றம் நிகழ்வதையும் அதைச் செய்தவரைத் துப்பறிவாளர்(கள்) கண்டுபிடிப்பதையும் கதைக்கருவாகக் கொண்டு எழுதப்படும் புனைவுகள் இப்பாணியைச் சேர்ந்தவையாகக் கருதப்படுகின்றன. இவ்வகைப் புனைவுகளில், குற்றவாளி வெளியாள் கிடையாது, அறிமுகப்படுத்தப்பட்ட கதை மாந்தருள் ஒருவராகத் தான் இருக்க முடியும். அவர்களுள் ஒன்றுக்கும் மேற்பட்டவர்களுக்கு அக்குற்றத்தைச் செய்வதற்கான உந்துதல்கள் இருக்கும். துப்பறிவாளர் எப்படி ஒவ்வொருவராக ஆராய்ந்து இறுதியில் குற்றவாளியைக் கண்டுபிடிக்கிறார் என்பது இவ்வகைப் புனைவுகளின் மையக் கருவாக அமையும்.

1954ல் வெளியான அந்த நாள் என்ற திரைப்படம் இவ்வகைப் புனைவுக்கு தமிழில் ஒரு எடுத்துக்காட்டு. இப்படத்தில் சிவாஜி கணேசனின் பாத்திரம் கதையின் துவக்கத்தில் கொலை செய்யப்படுகிறது. கொன்றவர்கள் என சந்தேகப்படக்கூடியவர்கள் அவரது மனைவி, நண்பர்கள் மற்றும் அக்கம் பக்கத்தினர். இவர்களுள் யார் கொலைகாரர் என்று துப்பறிவாளர் கண்டுபிடிப்பது தான் படத்தின் கதை.

## மேற்கோள்கள்

பகுப்பு:புனைவு
1896 சிலாபம் கலவரம்

**1896 சிலாபம் கலவரம்** இலங்கையின் வடமேல் மாகாணம், சிலாபம் நகரில் வாழ்ந்த முஸ்லிம் வியாபாரிகளுக்கும், கத்தோலிக்க மீனவர்களுக்குமிடையில் 1896 ஆம் ஆண்டில் இடம்பெற்ற கலவரம் ஆகும்.

## அரிசித் தட்டுப்பாடு
அப்போது வடமேல் மாகாணத்தில் நிலவிய அரிசித்தட்டுப்பாடு சிலாபம் நகரை அதிகளவில் பாதித்திருந்தது. இதனால் ஏற்பட்ட அரிசி விலை ஏற்றத்திலிருந்து கத்தோலிக்கருக்கும், முஸ்லிம் வியாபாரிகளுக்குமிடையில் ஏற்பட்ட சச்சரவு கலவரம் வரை வளர்ந்தது.

## வதந்திகள்
அரிசிவிலை மட்டுமன்றி இவ்விரு இனத்தவர்களுக்குமிடையில் வேறு சில காரணங்களால் சில காலமாக ஏற்பட்டிருந்த பாதிப்புக்களும் இக்கலவரத்திற்குத் தூண்டுதல் தந்துள்ளன. கத்தோலிக்க சிங்களப் பெண்கள் முஸ்லிம்களால் கடத்தப்பட்டார்கள் அல்லது கற்பழிக்கப்பட்டார்கள் என்ற கதைகள் அப்போது அதிகம் உலவிவந்தன. இது இரு சாராருக்குமிடையில் மனக்கசப்பை வளர்த்தது.

## கைகலப்புக்கள்
டிசம்பர் 26 1896ல் சிலாபம் நகரவீதிகளில் முஸ்லிம்களுக்கும் கிறிஸ்தவ சிங்களவர்களுக்குமிடையில் கைகலப்புக்கள் நடந்தன. சிலாபம் நகரில் இருந்த முஸ்லிம்களுக்குச் சொந்தமான கடைகள் சேதப்படுத்தப்பட்டன. ஒருவரின் தலை உடைக்கப்பட்டதுடன், சிலர் காயமடைந்தனர். முஸ்லிம்களை பன்றிகளாகச் சித்தரிக்கும் படங்கள் மதில்களில் ஒட்டப்பட்டன.

## கலவரம் அடக்கப்படல்
கலவரத்தை அடக்குவதற்காக கொழும்பு, மாறவில போன்ற இடங்களிலிருந்து காவல்படையினர் வரவழைக்கப்பட்டனர். கடைகள் பூட்டப்பட்டன. வர்த்தக நடவடிக்கைகள் ஸ்தம்பிதத்தால் நகரமக்கள் பெரும் சிரமங்களை எதிர்நோக்கினர். காவல்படையினரின் பாதுகாப்புடன் கடைகளைத் திறக்க முயற்சிகள் மேற்கொள்ளப்பட்டன. கலவரம் தொடரும் என்ற அச்சம் இருந்ததால் சுமார் 6 மாதகாலம் நகரை காவல்படையினரின் காவல் செய்தனர்.

## மேற்கோள்கள்

## உசாத்துணை:
* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 
* *ஆனந்தகுருகே டப்ளியு. பீ.* - தர்மபாலலிப்பி (சிங்கள மூலம்) 1965
* இலங்கை: இனக்கலவரங்களின் பின்னணி
பகுப்பு:இலங்கை இனக்கலவரங்கள்
பகுப்பு:1896 நிகழ்வுகள்
இரணியல் தொடருந்து நிலையம்

**இரணியல் தொடருந்து நிலையம்** (*Eraniel railway station*, நிலையக் குறியீடு:*ERL*) இந்தியாவின், தமிழ்நாடு மாநிலத்தில், கன்னியாகுமரி மாவட்டத்தில் உள்ள இரணியல் என்னும் ஊரில் இருக்கும் ஒரு தொடருந்து நிலையமாகும். இது நாகர்கோவில் - திருவனந்தபுரம் இரயில் வழித்தடத்தில் அமைந்துள்ளது. இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. இவ்வழியாக செல்லும் அனைத்து தினசரி இரயில்களும் இந்த தொடருந்து நிலையத்தில் நின்று செல்கின்றன. 

## வசதிகள்
* கணிணி மயமாக்கப்பட்ட நுழைவுச் சீட்டு கொடுக்குமிடம்
* ஆட்டோ நிலையம்
* காத்திருக்கும் அறைகள்
* குடிநீர் வசதி

## அருகில் உள்ள இடங்கள்
:* மண்டைக்காடு பகவதியம்மன் கோவில்
:* பத்மநாபபுரம் அரண்மனை
:* திருவிதாங்கோடு அரப்பள்ளி
:* குமாரகோவில் முருகன் கோவில்
:* முட்டம்
:* திற்பரப்பு அருவி
:* உதயகிரி கோட்டை
:* குளச்சல் துறைமுகம்

## கடந்து செல்லும் தொடருந்துகள்
### பயணிகள் இரயில்கள்
:* 372 நாகர்கோவில் திருவனந்தபுரம் தொடருந்து 07:15
:* 374 நாகர்கோவில் திருவனந்தபுரம் தொடருந்து 08:25
:* 364 நாகர்கோவில் திருவனந்தபுரம் தொடருந்து 12:42
:* 376 நாகர்கோவில் திருவனந்தபுரம் தொடருந்து 18:42
:* 371 திருவனந்தபுரம் நாகர்கோவில் தொடருந்து 08:16
:* 377 திருவனந்தபுரம் நாகர்கோவில் தொடருந்து 12:15
:* 375 திருவனந்தபுரம் நாகர்கோவில் தொடருந்து 18:35
:* 373 திருவனந்தபுரம் நாகர்கோவில் தொடருந்துn 19:20

### விரைவு இரயில்கள்

### இரணியல் இரயில் நிலையத்தில் நிற்காத இரயில்கள
:*நாகர்கோவில் மங்களூரு எர்நாடு விரைவு (16605/16606) தினசரி
:*கன்னியாகுமரி ஜம்மு விரைவு வண்டி (16317/16318) வாரம் ஒருமுறை
:*நாகர்கோவில் காந்திதாம் விரைவு வண்டி(16336/16335)வாரம் ஒருமுறை
:*நாகர்கோவில் சாலிமார் அதிவிரைவு வண்டி (12659/12660) வாரம் ஒருமுறை
:*திருநெல்வேலி பிலாஸ்பூர் அதிவிரைவு வண்டி(12787/12788) வாரம் ஒருமுறை
:*திருநெல்வேலி கப்பா அதிவிரைவு வண்டி (12997/12998) வாரம் இருமுறை

## அறிவிக்கப்பட்ட புதிய திட்டங்கள்
* திருவனந்தபுரம் மங்களூரு விரைவு வண்டியை 6603/6604 இரணியல் வழியாக கன்னியாகுமரி வரை நீட்டிப்பது.
* வேளாங்கன்னிக்கு - கொல்லத்திலிருந்து தனிசரி இரவு இரயில் இரணியல் வழியாக விடுவது.
* கன்னியாகுமரியிலிருந்து - கோவா வரை இரணியல் வழியாக தினசரி இரயில் விடுவது.
*கொச்சு வேளியிலிருந்து - பெங்களூரு வரை தமிழ்நாடு வழியாக புதிய இரயில் விடுவது.

## எதிர்கால திட்டங்கள்
* இரண்டு நடைமேடைகள் இருப்பதை மூன்று  நடைமேடைகளாக மாற்றுவது.
* தற்போதுள்ள கைகாட்டி மர இயந்திர சமிக்ஞைகளுக்குப் பதிலாக வண்ண ஒளி சமிக்ஞைகளை மாற்றுதல்.
* கணிணி மயமாக்கப்பட்ட அறிவிப்பு இயந்திரம் நிறுவுவது.
* பயணிகள் நடை மேடையைக் கட்டுவது.

## கன்னியாகுமரி மாவட்ட இரயில் நிலையங்கள்

## காட்சியகம்


படிமம்:Eraniel Railway Station rain.JPG|இரயில் நிலைய நடைமேடை


## மேற்கோள்கள்

## வெளி இணைப்புகள்
* இரணியல் தொடருந்து நிலையம் indiarailinfo

பகுப்பு:திருவனந்தபுரம் தொடருந்து கோட்டம்
பகுப்பு:கன்னியாகுமரி மாவட்டத்திலுள்ள தொடருந்து நிலையங்கள்
சான் டியேகோ (சிலி)

**சான்ட்டியேகோ ** (Santiago) அல்லது **சிலியின் சான்ட்டியேகோ (Santiago de Chile)**, சிலியின் தலைநகரமும் நாட்டின் மிகப்பெரும் நகரமும் ஆகும். பல அடுத்தடுத்த நகராட்சிகள் ஒன்றிணைந்து  **சான்ட்டியேகோ பெருநகரம்**(Greater Santiago)  என்றழைக்கப்படுகிறது. நாட்டின் மையப் பள்ளத்தாக்கில் கடல்மட்டத்திலிருந்து  உயரத்தில் அமைந்துள்ளது. இது தலைநகராக இருந்தபோதும் நாட்டின் சட்டமன்றங்கள் இங்கிருந்து மேற்கில் ஒருமணி நேரப் பயணத்தில் உள்ள கடற்கரை நகரான வால்பரைசோவில் கூடுகின்றன.

சிலியின் தொடர்ந்த பொருளியல் வளர்ச்சி சான்ட்டியேகோவை புறநகர் வளர்ச்சி, பல பல்பொருள்கடை வளாகங்கள், வியத்தகு உயர்ந்த கட்டிடங்கள் என இலத்தீன் அமெரிக்காவின் மிகுந்த நவீன மாநகரமாக மாற்றியுள்ளது.  வளர்ந்துவரும் பாதாள தொடருந்து வலையமைப்பான சான்ட்டியேகோ மெட்ரோவுடன் நவீன பேருந்துச் சேவைகளையும் சுங்கத்துடன் கூடிய சுற்றுச்சாலைகள், உள்நகர நெடுஞ்சாலைகள் என மிகத்தற்காலிக போக்குவரத்தைக் கொண்டுள்ளது.

சான்ட்டியேகோ பல பன்னாட்டு நிறுவனங்களின் வலயத் தலைநகராகவும் நிதி நிறுவனங்களின் மையமாகவும் விளங்குகிறது. இங்கு பல்வேறுபட்ட பன்னாட்டுப் பண்பாடு தழைத்துள்ளது.

## காலநிலை




## காட்சிக்கூடம்

File:Club de la Unión.jpg|Club de La Unión
File:Santiago Chile.jpg|
File:Centre-ville Santiago.jpg|

File:Titanium La Portada 2010.jpg|Titanium La Portada, Santiago 2nd tallest skyscraper
File:Fachada Basilica del Salvador.jpg|Basílica del Salvador
File:PaseoBulnes.jpg|Paseo Bulnes, downtown Santiago
File:Paseo Ahumada 2009.jpg|Paseo Ahumada, downtown Santiago
File:Santiago Puro chile es tu cielo azulado.jpg|Alameda, Santiago's main avenue
File:Alameda - Santiago de Chile.jpg|Entel Tower


## மேற்கோள்கள்


## வெளியிணைப்புகள்

* மாநகராட்சி இணையதளம்
* Santiago Tourist  - ஓர் பயணிகள் வழிகாட்டி
* Ameristar Chile  சிலியில் பயணமும் வாழ்க்கையும்

பகுப்பு:சிலி
பகுப்பு:தென் அமெரிக்கத் தலைநகரங்கள்
இராமானுஜம் வரதராஜப் பெருமாள்

**இராமானுஜம் வரதராஜ பெருமாள்** *(Ramanujam Varatharaja Perumal)* நன்கறியப்பட்ட விண்வெளிப்பயண அறிவியலாளர் ஆவார். இந்திய விண்வெளி ஆராய்ச்சி நிறுவனத்தின் (ISRO) இயக்குநராய் இவர் இருந்தார்.

2002-ஆம் ஆண்டு இவருக்கு இந்திய நடுவண் அரசால் பத்ம பூசன் விருது வழங்கப்பட்டது.

## வெளியிணைப்பு
* http://www.hinduonnet.com/fline/fl2011/stories/20030606002609600.htm 

பகுப்பு:வாழும் மக்கள்
ஆடு புலி (திரைப்படம்)

**ஆடு புலி** (Aadu Puli) 2011 ஆம் ஆண்டு பிப்ரவரி மாதம் 18 ஆம் தேதியன்று வெளிவந்த தமிழ்த் திரைப்படமாகும். இத்திரைப்படத்தை புதிய இயக்குநர் விஜய் பிரகாசு எழுதி இயக்கினார். 

## கதைச்சுருக்கம்
ஆதிக்கு பூர்ணா மீது காதல். அந்த காதலுக்கு பூர்ணாவும் பச்சைக் கொடி காட்ட ஆதியின் குடும்பமும் பச்சைக் கொடி காட்டுகிறது. ஆனால் இவர்களது காதலுக்கு எதிர்பாராத இடத்தில் இருந்து எதிர்ப்பு வருகிறது.

## மேற்கோள்கள்

## வெளி இணைப்புகள்
* 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:சூரி நடித்த திரைப்படங்கள்
பூர்ணா

**பூர்ணா** (பிறப்பு:அக்டோபர் 26, 1985) கேரள மாநிலத்தைச் சேர்ந்த ஒரு இந்திய திரைப்பட நடிகை ஆவார். முனியாண்டி விலங்கியல் மூன்றாம் ஆண்டு, கந்தகோட்டை, துரோகி, ஆடு புலி,தலைவி போன்ற தமிழ்த் திரைப்படங்களில் நடித்துள்ளார். மேலும் மலையாளம் மற்றும் தெலுங்கு மொழித் திரைப்படங்களிலும் நடித்துள்ளார்.

## ஆரம்ப கால வாழ்க்கை
இவர் கேரளாவின் கண்ணூரில் 23 மே 1989 அன்று உள்ளூர் மீனவர் தொழிலாளி மற்றும் இல்லத்தரசிக்கு ஐந்து குழந்தைகளில் இளையவராகப் பிறந்தார்.  கண்ணூரில் உள்ள உர்சுலின் சீனியர் செகண்டரி பள்ளியிலும், கண்ணூரில் உள்ள செயின்ட் தெரசாவின் ஆங்கிலோ இந்தியன் மேல்நிலைப் பள்ளியிலும் பள்ளிப் படிப்பை மேற்கொண்டார். அவர் கடிதத்தின் மூலம் ஆங்கிலத்தில் தனது இளங்கலை பட்டப்படிப்பை முடித்தார். இவர் கேரளாவின் கொச்சியில் வசிக்கிறார்.  அவர் மேடை நிகழ்ச்சிகளில் நடனக் கலைஞர்.  ஜான் பிரிட்டாஸுடனான ஒரு நேர்காணலில் மலையாளத் திரைப்படங்களில் தனது காட்பாதர் தனது தொழில் வாழ்க்கையின் ஆரம்பக் கட்டத்தில் மோகன்லால் என்று குறிப்பிட்டார்.

## தொழில்
2010 களின் நடுப்பகுதியில், பூர்ணா தொடர்ச்சியான படங்களில் தோன்றினார், அங்கு அவர் ஒரு பேயை சித்தரித்தார், தி இந்து அவரை "தெலுங்கு படங்களின் பேய் ராணி" என்று முத்திரை குத்தியது.  அவனு (2012) மற்றும் அதன் தொடர்ச்சியான அவுனு 2 (2015) ஆகிய படங்களில் அவர் பாராட்டுகளைப் பெற்றார், இது திரைப்படத் தயாரிப்பாளர்கள் அவரை திகில் படங்களில் நடிக்க வைக்க வழிவகுத்தது.  ராஜூ காரி காதி (2015) இல் பேயாக நடித்ததற்காக மேலும் பல பாராட்டுக்களைப் பெறுவதற்கு முன்பு அவர் இதே போன்ற பல ஸ்கிரிப்ட்களை நிராகரித்தார், இது பாக்ஸ் ஆபிஸில் ஆச்சரியமான வெற்றியைப் பெற்றது.  கொடிவீரன் (2017) திரைப்படத்தில் தனது கதாபாத்திரத்திற்காக அவர் தலையை காயப்படுத்தினார், ஆனால் திரைப்படம் பார்வையாளர்களிடமிருந்து நல்ல வரவேற்பைப் பெறவில்லை.

## நடித்த திரைப்படங்கள்
முனியாண்டி விலங்கியல், கொடைக்கானல், பகடை, துரோகி, ஆடு புலி, வேலூர் மாவட்டம், வித்தகன், ஜன்னல் ஓரம், தகராறு, சகலகலா வல்லவன், மணல் கயிறு 2, கொடிவீரன், சவரகத்தி, எவனுக்கு எங்கேயோ, மச்சம் இருக்கு, அடங்கா மறு, காப்பான், லாக் அப் போன்ற தமிழ் படங்களில் நடித்துள்ளார். 2021ல் வெளிவந்த தலைவி படத்தில் இவர் வி.கே.சசிகலாவாக நடித்துள்ளார்.

## மேற்கோள்கள்

பகுப்பு:1985 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்திய முஸ்லிம்கள்
கரைதுறைப்பற்று

**கரைதுறைப்பற்று** இலங்கை முல்லைதீவில் உள்ள ஒரு பகுதி. முள்ளியவளையை மையமாகக்கொண்டு முல்லைதீவின் புறநகர்களையும் மற்றும் குமுளமுனை, உடுப்பு குளம்,அளம்பில், செம்மலை, வற்றாப்பளை,களிக்காடு,கோடாலிக்கல்லு போன்ற இடஙகளை உள்ளடக்கியது.

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
சென்னை அண்ணா பல்கலைக்கழகத்துடன் இணைக்கப்பட்ட பொறியியல் கல்லூரிகள்

தமிழ்நாட்டின் சென்னை, திருவள்ளூர், காஞ்சிபுரம், வேலூர், திருவண்னாமலை மற்றும் விழுப்புரம் மாவட்டங்களில் உள்ள பொறியியல் கல்லூரிகள் அண்ணாப் பல்கலைக்கழகம், சென்னையுடன் இணைக்கப்பட்டுள்ளன.

## சென்னை மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

## திருவள்ளூர் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

## காஞ்சிபுரம் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

*ஆதிபராசக்தி பொறியியல் கல்லூரி
*சவிதா பொறியியல் கல்லூரி
*சிவ சுப்ரமணிய நாடார் பொறியியல் கல்லூரி
*வள்ளியம்மை பொறியியல் கல்லூரி
*தாகுர் பொறியியல் கல்லூரி
*ஜேப்பியார் பொறியியல் கல்லூரி

## வேலூர் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்

## திருவண்ணாமலை மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்

### சுயநிதிப் பொறியியல் கல்லூரிகள்
#ஸ்ரீ ரேணுகாம்பாள் காலேஜ் ஆஃப் ஆர்க்கிடெக்சர்
#எஸ்.ஆர்.டி. பொறியியல் மற்றும் தொழில் நுட்பக் கல்லூரி 
#ஸ்ரீ ரமண மகரிஷி பொறியியல் கல்லூரி
#அருள்மிகு மீனாக்ஷி அம்மன் பொறியியல் கல்லூரி

## விழுப்புரம் மாவட்டத்திலுள்ள பொறியியல் கல்லூரிகள்

### அரசு பொறியியல் கல்லூரிகள்
#பல்கலைக் கழகப் பொறியியல் கல்லூரி விழுப்புரம்
#பல்கலைக் கழகப் பொறியியல் கல்லூரி திண்டிவனம்

### சுயநிதிப் பொறியியல் கல்லூரிகள்

பகுப்பு:தமிழ்நாட்டுப் பொறியியல் கல்லூரிகள்
மோசிக்கரையனார்

**மோசிக்கரையனார்** சங்ககாலப் புலவர்களில் ஒருவர். சங்கப்பாடல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 260.

மோசிக்கரை என்பது ஓர் ஊர். பாடலைப் பார்க்கும்போது அது கடலின் ஓரத்தில் இருந்ததை உணரமுடிகிறது.
## பாடல் சொல்லும் செய்தி
* நெய்தல் திணை
* எற்பாடு பொழுது நெய்தல் திணைக்கு உரியது என்பதற்குச் சான்றாக அமைந்துள்ள பாடல் இது. எற்பாடு = பகல் 2 மணி முதல் 6 மணி வரையில் உள்ள காலம்.
தோழி சொல்லத் தொடங்குகிறாள். தலைவி தொடர்கிறள். அவன் 'அன்பிலாளன்' (அன்பு இல்லாதவன்). அவனை என் அறிவு விரும்புகிறது. எற்பாடு பொழுது முடிந்து அரைநாள் வரப்போகிறது.
### எற்பாடு பொழுதில் நிகழ்வன
மண்டிலம் - பொழுதின் வெயில் தணியும்.
மாலை - மாலைப்பொழுது தன் நிறத்தைக் காட்டும்.
வண்டினம் - வண்டினம் மலரில் உண்ணும்.
குருகி இனம் - கண்டல் மரத்திற்கு வந்து ஒலிக்கும்.
திமில் - மீன் மிடிக்கச் செல்லும் திமில் கரைக்கு வந்துவிட்டதால் கடல்பாட்டு அவிந்துகொண்டிருக்கும்.
செக்கர் - வானம் செவ்வானமாக மாறும்.
அன்றில் - அன்றில் மணல்மேட்டுப் பனைமடலுக்குச் செல்லும்.
கழிமலர் - உப்பங்கழியில் பூக்கும் பூக்கள் முகத்தை மூடிக் கூம்பும்.
புன்னை - வீட்டுமனையில் வளர்க்கப்பட்ட புன்னை பூத்துப் புதுமணம் வீசும்.
:இப்படி எற்பாடு முடிந்து மாலைக்காலம் வருகிறதே. என்ன செய்வேன்? என்கிறாள் தலைவி.

பகுப்பு:சங்கப் புலவர்கள்
செண்டாய்

thumb|தொடுவானம், செண்டாய் மத்திய நகரம்
thumbnail|right|செண்டாய் மத்திய நகரம்

**செண்டாய்** (ஜப்பானிய மொழி:仙台市, Sendai-shi) மத்திய ஜப்பானில், தொக்கு மண்டலத்தில், மியாகி மாவட்டத்தின் அதிகார எல்லைக்கு உட்பட்ட 12 நகரங்களுக்கு, மத்திய நகரம் ஆகும். இந்நகரம் ஜப்பானின் தலைநகரான டோக்கியோவில் இருந்து 300 கி.மீ தூரத்தில் வடக்கே அமைந்துள்ளது, நடைமுறையில் செண்டாய் மத்திய நகரம் 10 இலச்சம் மக்கள்தொகையையும், செண்டாய் பெருநகரம் 22 இலட்சம் மக்கள்தொகையையும் கொண்டது. இங்கு புகழ்பெற்ற தொக்கு பல்கலைக்கழகம் உள்ளது.

## செண்டாய் நிலநடுக்கமும் ஆழிப்பேரலையும்

மார்ச் 11, 2011 அன்று ஜப்பான் வரலாற்றிலே நிலநடுக்கங்களை பதிவு செய்ய ஆரம்பிக்கப்பட்டதில் இருந்து ஜப்பானில் எற்பட்ட மிகப்பெரிய நிலநடுக்கமாகும் 8,9 என USGS-வால் பதிவு செய்யப்பட்டுள்ளது. நிலநடுக்கமும் நிலநடுக்கத்தின் விளைவால் ஏற்பட்ட ஆழிப்பேரலையாலும் செண்டாய் நகரம் மிகப்பெரிய சேதத்துக்கு உள்ளாகியது.

## காலநிலை

## References

பகுப்பு:ஜப்பானிய நகரங்கள்
மோசிகொற்றன்

**மோசி கொற்றன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது குறுந்தொகை 377. 

மோசிக்கொற்றன் என்று இவரது பெயர் அமைந்திருந்தால் மோசி என்பது ஊரைக் குறிக்கும். இவரது பெயர் மோசிகொற்றன் என்று இடையில் ஒன்று மிகாமல் அமைந்துள்ளதால் மோசி என்பது தந்தையின் பெயர்.

## பாடல் சொல்லும் செய்தி
திருமணம் செய்துகொள்வதற்குக் காலம் நீட்டித்தால் தலைவி தாங்கமாட்டாள் என்று கவலைப்படும் தோழிக்குத் தலைவி கூறுவதாக இந்தப் பாடல் அமைந்துள்ளது.

நாடன் அறிந்துகொள்ள முடியாத பண்புடையவன். அவனோடு எனக்கு நட்பு. அது சிறிய நட்புதான் என்றாலும் நல்ல நட்பு. அவன் திருமணம் செய்துகொள்ளக் காலம் கடத்துவதால் என் கண்ணின் நலம் தொலைந்துவிட்டது. அத்துடன் வளையல்களும் **தோளிலிருந்து** நழுவுகின்றன. அதற்கு மேலே நான் இருக்கும் இடமும், அவர் இருக்கும் இடமும் வேறு வேறாய் உள்ளன. வேறு வழி இல்லை. தாங்கிக்கொள்ள வேண்டியதுதான். - என்கிறாள் தலைவி.

## மேற்கோள்கள்

பகுப்பு:சங்கப் புலவர்கள்
திருநீற்றுப் புதன்

**திருநீற்றுப் புதன்** (Ash Wednesday) என்பது *சாம்பல் புதன்* என்றும், *விபூதிப் புதன்* என்றும் அழைக்கப்படுவதுண்டு. இது கிறித்தவர்கள் கொண்டாடும் ஒரு விழா ஆகும். நாற்பது நாள் நீடிக்கின்ற தவக் காலத்தின் முதல் நாள் இதுவே . திருநீற்றுப் புதனிலிருந்து 46ஆம் நாளாக உயிர்த்தெழுதல் விழா கொண்டாடப்படும். இடையே வருகின்ற ஞாயிற்றுக் கிழமைகளில் தவ முயற்சிகளைக் கடைப்பிடிப்பது வழக்கமல்ல. ஏனென்றால் ஞாயிற்றுக் கிழமை இயேசு உயிர்பெற்றெழுந்த நாள் ஆதலால் மகிழ்ச்சி நாள்; நோன்பு நாளல்ல என்பது கிறித்தவர் கருத்து.

திருநீற்றுப் புதனைக் கத்தோலிக்கர், லூத்தரன் சபையினர், ஆங்கிலிக்க சபையினர், மெதடிஸ்டு சபையினர் போன்ற மைய நீரோட்ட சபையினர் அனைவரும் கடைப்பிடிக்கின்றனர்.

## திருநீற்றுப் புதன் வரும் நாள்

பொதுவான கிரகோரியன் கிறித்தவ நாட்காட்டிப்படி, இயேசுவின் உயிர்த்தெழுதல் ஒரு குறிப்பிட்ட தேதியில் கொண்டாடப்படுவதில்லை. மாறாக, மார்ச் அல்லது ஏப்ரல் மாதம் வருகின்ற முழுநிலா நாளையொட்டி வருகின்ற ஞாயிறு அவ்விழா நிகழும். இது பண்டைய யூத மரபுப்படி அமைந்த *பாஸ்கா விழா* கணிப்பை அடிப்படையாகக் கொண்டது. எனவே, திருநீற்றுப் புதன் பெப்ருவரி 4ஆம் நாளிலிருந்து மார்ச் 10ஆம் நாள் வரை ஏதாவது ஒரு புதனன்று வரலாம். 2011ஆம் ஆண்டு இவ்விழா மார்ச் 9ஆம் நாள் வந்தது. 2014ஆம் ஆண்டு திருநீற்றுப் புதன் மார்ச் 5ஆம் நாள் கொண்டாடப்படுகிறது.

## திருநீற்றுப் புதன் கொண்டாட விவிலிய அடிப்படை

கிறித்தவ விவிலியத்தில் அடங்கியுள்ள புதிய ஏற்பாட்டில் இயேசு நாற்பது நாள் இரவும் பகலும் பாலைநிலத்தில் நோன்பிருந்தார் என்னும் செய்தி உள்ளது. நற்செய்தி நூல்களை எழுதிய மத்தேயு, மாற்கு, லூக்கா ஆகியோர் இச்செய்தியைக் குறிப்பிடுகின்றனர் (காண்க: மத் 4:1-11; மாற் 1:12-13; லூக் 4:1-13). இயேசுவைப் பின்பற்றி, கிறித்தவர்களும் நாற்பது நாள்கள் நோன்பிலும் இறைவேண்டலிலும் ஈடுபட தொடக்கமாக அமைகிறது திருநீற்றுப் புதன்.

முன்னாள்களில் *விபூதிப் புதன்* என்றும் இப்பொழுது *திருநீற்றுப் புதன்* (*சாம்பல் புதன்*) எனவும் வழங்கப்படுகின்ற இந்நாளில் கிறித்தவர்கள் புனிதப்படுத்தப்பட்ட சாம்பலைத் தம்மீது தடவிக் கொள்கிறார்கள். சாம்பல் தவத்திற்கும் தன்னொறுத்தலுக்கும் மன மாற்றத்திற்கும் அடையாளம்.

கத்தோலிக்க சபை வழக்கப்படி, கடந்த ஆண்டு குருத்து ஞாயிறன்று வழங்கப்பட்ட குருத்தோலைகளை எரித்து, சாம்பலாக்கிக் கோவிலில் வைப்பர். அங்கே வழிபாட்டின்போது அச்சாம்பல் மந்திரிக்கப்படும். அதைக் கிறித்தவ குரு அல்லது திருத்தொண்டர் மக்களின் தலைமீது (நெற்றியில்) பூசுவார்; வழக்கமாக சிலுவை அடையாளத்தில் இப்பூசுதல் இருக்கும்.

அவ்வாறு பூசும்போது, குரு (திருத்தொண்டர்) கீழ்வரும் சொற்களைக் கூறுவார்:
 அல்லது 

## உரோமையில் 2012 திருநீற்றுப் புதன் கொண்டாட்டம்
2012ஆம் ஆண்டு திருநீற்றுப் புதன் பெப்ருவரி 22ஆம் நாள் வருகிறது. அன்று மாலையில் உரோமை நகரில் திருத்தந்தை பதினாறாம் பெனடிக்ட் வழிபாடு நிகழ்த்தினார். வழக்கம்போல, உரோமை புனித ஆன்செல்ம் கோவிலிலிருந்து பவனி தொடங்கியது. பின்னர் புனித சபீனா கோவிலில் வழிபாடு நடந்தது.
thumb|புனித சபீனா கோவில் உள் தோற்றம். உரோமை நகர். காலம்: 5ஆம் நூற்றாண்டு.
"மனிதனே, நீ மண்ணாய் இருக்கிறாய். மண்ணுக்குத் திரும்புவாய் என நினைத்துக்கொள்" என்னும் விவிலியக் கூற்றை (தொடக்க நூல் 3:19) மையமாகக் கொண்டு திருத்தந்தை மறையுரை ஆற்றினார்.

பின்னர் வழிபாட்டில் கலந்துகொண்ட கர்தினால்கள், ஆயர்கள், குருக்கள், பொதுநிலையினர் ஆகியோரின் தலைமீது திருத்தந்தை பெனடிக்ட் புனித நீறு பூசி, சிலுவை அடையாளம் வரைந்தார். அவரது தலைமீது கர்தினால் ஒருவர் அவ்வாறே நீறு பூசினார்.

## குறிப்புகள்


பகுப்பு:கிறித்தவத் திருநாட்கள்
பகுப்பு:பெப்ரவரி சிறப்பு நாட்கள்
மோசிகண்ணத்தனார்

மோசி கண்ணத்தனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது நற்றிணை 124

மோசி என்னும் புலவர் அல்லது பெருமகன் வாழ்ந்த ஊர் கண்ணத்தம். இந்தக் கண்ணத்தத்தில் வாழ்ந்த புலவர் கண்ணத்தனார். 
## பாடல் சொல்லும் செய்தி
### அன்றில்
அன்றில் பறவை ஆணும் பெண்ணுமாய் இணைந்தே வாழும். இன்றாலும் அவற்றில் ஒன்று இறந்துவிட்டால் மற்றொன்று அதனை நினைந்து புலம்பிக்கொண்டே உயிர்வாழும். 
#### அன்றில் போல் 'புன்கண் வாழ்க்கை' வாழேன்
தலைவன் வராவிட்டால் அவனுக்காக ஏங்கி அழுதுகொண்டே அன்றில் போல வாழ்வது என்பது என்னால் முடியாது. (என் உயிர் போய்விடும்) என்கிறாள் தலைவி.
##### நெய்தல் நிலத்து எற்பாடு பொழுதில் வாழேன்
எக்கர் என்னும் மோட்டுமணலில் அதிரல் பூ உதிரும். ஈங்கைப் பழமும் கொட்டும். இவை இரண்டுமே வெண்முத்துக்கள் கொட்டிக் கிடப்பது போல் உதிர்ந்து கிடக்கும். அவற்றை நவ்வி இனத்து மான் மேயும். இப்படி மேயும் இடம் நெய்தல். மேயும் காலம் எற்பாடு. (பிற்பகல் 2 மணி முதல் 6 தணி வரை)

இந்த இடத்தில், இந்தக் காலத்தில், நீ இல்லாவிட்டால், தலைவி உயிர்வாழமாட்டாள் என்கிறாள் தோழி. பிரிவு உணர்த்திய தலைவனுக்கு இதனைக் கூறுகிறாள்.

பகுப்பு:சங்கப் புலவர்கள்
1999 மீயல்லை கலவரம்

**1999 மீயல்லை கலவரம்** இலங்கையில் மாத்தறை மாவட்டத்தில் ஹக்மனைத் தேர்தல் தொகுதியில் மீயெல்லை என்ற கிராமத்தில் 1999 ஆம் ஆண்டில் முஸ்லிம், சிங்கள மக்களுக்கிடையே ஏற்பட்ட கலவரம் ஆகும்.

## பின்னணி
மீயெல்லை கிராமத்தில் சிங்களப் பெரும்பான்மையினருக்கு மத்தியில் சுமார் 300 முஸ்லிம்கள் வாழ்ந்து வருகின்றனர். சில காலமாக சிறுசிறு பிரச்சினைகள் இங்கு உருவாகி வந்தன. இந்நிலையில் 1999இல் மீயல்லைக் கிராமத்தில் நடைபெற்ற ஒரு சிறுசம்பவம் கலவரமாக மாறியது. மீயல்லையின் சில இளைஞர்களுக்கும்,  கனுமுல்தெனிய எனும் சிங்களக் கிராமத்தின் இளைஞர்களுக்கும் இடையில் ஒரு சூதாட்டத்தின் போது நடந்த பிரச்சினை பெரிதாகியது. சூதாட்டத்தில் சிங்கள இளைஞர்கள் தோல்வியுற்றனர். தோல்வியின் பின்னர் சூதாட்டத்தில் பங்கு பற்றிய முஸ்லிம் இளைஞர்களின் 10,000 ரூபா பணத்தைக் கொள்ளையிட்டனர். கொள்ளை நடவடிக்கையில் ஈடுபட்டவர்களில் ஒருவரை மீயல்லை இளைஞர்கள் தாக்கி காவல்துறையினரிடம் ஒப்படைத்தனர்.

## இனவாதமாக மாற்றப்படல்
ஏற்கனவே நடந்துவந்த சில பிரச்சினைகளுக்குப் பழிவாங்குவது போல சிங்களவர்களால் இது ஆழமாக முன்னெடுக்கப்பட்டது. இவ்விடயம் இனவாதமாக மாற்றப்பட்டது. மீயல்லையின் வளர்ச்சியில் பொறாமையுற்ற சிலரும் இதில் பங்குகொண்டனர்.

## கலவரமாக மாறல்
தொழில் காரணமாக அயல் ஊர்களுக்குச் சென்று திரும்பிவந்து கொண்டிருந்த முஸ்லிம் தொழிலாளர்களும், முதலாளிகளும் சிங்களவர்களால் தாக்கப்பட்டனர். சுமார் 50 பேர் இவ்வாறு தாக்குதலுக்குள்ளாகினர். வியாபாரிகளிடமிருந்து பொருட்கள் கொள்ளையிடப்பட்டன.

## உச்சக் கட்டம்
முஸ்லிம் செல்வந்தர்களிடமிருந்து பயமுறுத்திப் பணம் பறிக்கப்பட்டது. மீயல்லைக்குள் புகுந்து சிங்கள இளைஞர்கள் அடிக்கடி தாக்குதல்களை நடத்தியதால் ஊரவர்கள் அச்சத்தில் வாழ்ந்தனர். சிலர் பயத்தால்  ஊரைவிட்டு வெளியேறினர். சிலருக்கு மரண அச்சுறுத்தல்கள் விடுவிக்கப்பட்டன. அதனாலும் சிலர் வெளியேறினர். இப்பிரச்சினைகளின் உச்சமாக முஸ்லிம் ஊர்த்தலைவர் ஒருவர் கொலை செய்யப்பட்டார்.

## பக்கசார்பு
காவல்துறையிடம் நடந்த கலவரங்கள் பற்றியும், கொலை தொடர்பாகவும் முறைப்பாடுகள் செய்யப்பட்ட போதிலும் காவல்துறை உரிய நடவடிக்கைகளை எடுக்கத்தவறியது. இவ்விடயங்கள் முஸ்லிம் அமைச்சர்களுக்கும் தெரிவிக்கப்பட்டது. மீயல்லைக் கிராமத்திற்கு பூரண பாதுகாப்பு அளிக்குமாறு அவர்கள் பாதுகாப்புப் பிரிவுடன் தொடர்புகொண்டு நடவடிக்கை எடுத்தனர்.

## உசாத்துணை:
* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 
* *புன்னியாமீன்,* மீயல்லை கற்க வேண்டிய பாடம், நவமணி டிசம்பர் 21. 1999

பகுப்பு:இலங்கை இனக்கலவரங்கள்
பகுப்பு:1999 நிகழ்வுகள்
மையோடக் கோவனார்

**மையோடக் கோவனார்** சங்ககாலப் புலவர்களில் ஒருவர். மையோடம் என்பது இவர் வாழ்ந்த ஊர். இவரது பாடல் ஒன்றே ஒன்று உள்ளது. அது பரிபாடல் தொகுப்பில் 7 எண் கொண்ட பாடலாக அமைந்துள்ளது.

வையை ஆற்றில் நீராடுவது பற்றிய செய்தி இதில் உள்ளது.

பித்தாமத்தர் என்னும் இசைவாணர் இதற்கு இசை அமைத்துப் பாலையாழ் என்னும் பண்ணிசைத்துப் பாடியுள்ளார்.
## பாடல் சொல்லும் செய்தி
பரத்தை ஒருத்தியின் செவிலி வையையில் அவள் ஆடிய நீராட்டு எப்படியிருந்தது என வினவினாள். பரத்தை தான் கண்ட, ஆடிய நீராட்டம் பற்றி விளக்குகிறாள்.

86 அடிகளைக் கொண்ட நீண்ட பாடல் இது.

செய்திகள் உவமை, உருவக நலங்களுடன் இதில் கூறப்பட்டுள்ளன. அவற்றுள் சில:
* வெள்ளம் பாண்டியன் படை போல வந்தது.
* பாண்டியன் மக்களுக்கு உதவுவது போல வெள்ளம் பயிர்களுக்கு உதவியது.
* ஆடத் தெரியாத பெண் ஆடுவது போல எங்கெங்கோ ஓடியது.
* ஊடல் தீராத ஒருத்தி கணவனைக் கடந்து ஓடுவது போல அணையை உடைத்துக்கொண்டு ஓடியது.
* ஊடல் தீர்க்கும் கணவன் போல ஆசைப்பெருக்கில் ஓடியது.
* பாண்டியன் பகைப்புலத்தில் கொள்ளையடிப்பது போல நீராடுவோரின் ஆடையணிகளைக் கவர்ந்து சென்றது.
* நீராடிய மகளிர் ஒருவர்மீது ஒருவர் நீரை விசிற, அவர்களது கண்கள் சினத்தால் சிவந்ததால் வெள்ளத்தின் சிவப்புநிறம் கருமையாகக் காணப்பட்டது.
* தலைக்கோல் மகளிர் ஆட முழங்கிய இசை இடிமுழக்கம் போல இருந்தது.

எங்களுடைய மாலைகளையெல்லாம் கவர்ந்துகொண்ட வையையே! நாங்கள் உன்னோடு விளையாடி இன்புற மீண்டும் மீண்டும் வருக என்னும் வாழ்த்துடன் பாடல் முடிகிறது.

பகுப்பு:சங்கப் புலவர்கள்
1998 திக்குவல்லை கலவரம்

**திக்குவல்லை கலவரம்** மே 8, 1998ல் முஸ்லிம், சிங்கள மக்களுக்கிடையே ஏற்பட்ட இனக்கலவரமாகும். இலங்கை, மாத்தறை மாவட்டத்தில் உள்ள திக்குவல்லை பிரதேசம் முஸ்லிம்கள் வாழும் ஒரு பிரதேசமாகும். இங்கு அவ்வப்போது சில பதற்ற நிலைகள் ஏற்பட்டுள்ளன.

## பின்னணி
மே 8, 1998ல் வெள்ளிக்கிழமை ஜும்ஆத் தொழுகை நேரம் முஸ்லிம் வீடுகளிலுள்ள பெண்களை சில சிங்களவர்கள் பயமுறுத்திச் சென்றுள்ளனர். ஜும்ஆத் தொழுகை நேரத்தில் பெரும்பாலான ஆண்கள் தொழுகைக்காக பள்ளிவாயிலுக்குச் சென்றுவிடுவர். அச்சந்தர்ப்பத்தில் சில வீடுகளின் முன்பகுதிகளும் பாதை அகலப்படுத்தல் எனும் பெயரால் சிங்களவர்களால் உடைத்துச் சேதப்படுத்தப்பட்டன. ஜும்ஆத் தொழுகை முடிந்துவந்த முஸ்லிம்களுக்கும் பாதை அகலப்படுத்தல் என்ற பெயரில் அங்கு குழப்பம் விளைவிக்க முயன்ற குழுவினருக்குமிடையில் கடுமையான வாக்குவாதம் நடைபெற்றது. பெரஹரா செல்வதற்குப் பாதை அகாலப்படுத்தல் செய்யப்படவுள்ளதாக அங்கு நின்ற சிங்களக் குழுவினர் காரணம் காட்டி முஸ்லிம்களுடன் வாக்குவாதத்தில் ஈடுபட்டனர்.

## சாதகக் கதைகள் ஒலிபரப்பு
மறுநாள் பள்ளிவாயிலுக்கு அருகாமையில் ஒலிபெருக்கி பொருத்தப்பட்டு உரத்த ஒலியில் பௌத்த சாதகக் கதைகள் ஒலிபரப்பப்பட்டன. இவ்விடயங்கள் தொடர்பாக அப்பகுதி மகாநாயக்க தேரரிடம் முஸ்லிம்கள் விசாரணை செய்தபோது பாதை விஸ்தரிப்பிற்கும், பெரஹெராவிற்கும் சம்பந்தமில்லை என்றும் ஒலிபெருக்கியில் சாதகக் கதைகள் ஒலிபரப்புச் செய்வது சம்பந்தமாகவும் தமது அனுமதி பெறப்படவில்லை என்றும் இவ்வாறு ஒரு போதும் இவர்களுக்கு அனுமதி தரவில்லை என்றும், மகாநாயக்க தேரர் கூறியுள்ளார். அவ்வொலிபெருக்கியை அங்கிருந்து அகற்றுவதற்கும் தேரர் ஏற்பாடுகளைச் செய்தார்.

## வெசாக் தினத்தன்று கலவரம்
இப்பிரச்சினைகளில் சம்பந்தப்பட்டிருந்தவர்கள் வெசாக் தினத்தன்று இரவு திக்குவல்லை யோனக்கபுர முஸ்லிம் வீதியில் முஸ்லிம் ஒருவரின் வீட்டிலிருந்த பொருட்களை வெளியே வீசி எறிந்துள்ளார். இந்தப் பிரச்சினையை முஸ்லிம்கள் காவல்துறையிடம் முறையிட்டபோது காவல்துறை நடவடிக்கை எடுக்கவில்லை.

## உச்ச கட்டம்
இரண்டு தினங்களின் பின்னர் சில சிங்களவர்கள் குடிபோதையில் வந்து முஸ்லிம்களைத் தாக்கினர். அத்துடன் மின்ஹாஜ் வீதியிலுள்ள முஸ்லிம்களைக் கீழ்த்தரமான வார்த்தைகளால் ஏசியபோது அவர்களுக்கும் முஸ்லிம் இளைஞர்களுக்குமிடையில் வாக்குவாதமும், கல்வீச்சுக்களும் நடந்தன. அன்றிரவு 9.30 மணியளவில் அங்குவந்த ஆயுத பாணியான கும்பலொன்று முஸ்லிம்களைத் தாக்கினர்.

## காவல் துறையினர் உதாசீனம்
திக்குவல்லை காவல்துறையினரிடம் மீண்டும் முறையிட்டபோது அவர்கள் பேசாதிருந்து விட்டனர். பின்னர் மாத்தறை காவல் துறையினருக்கு முறையிட்டு காவல்துறையினர் வரவழைக்கப்பட்டபோது அவர்களும் முஸ்லிம்களை அடித்துவிரட்டி விட்டனர்.

## உசாத்துணை:
* *அனஸ் எம். எஸ். எம், அமீர்தீன். வீ, வஸீல் ஏ. ஜே. எல்* - இலங்கையில் இனக்கலவரங்களும் முஸ்லிம்களும், மே 2003 
* *புன்னியாமீன்,* சிறுபான்மைக்கு யார் பாதுகாப்பு?, நவமணி மே 24, 1998
*  தினகரன் மே 10 1998, மே 12 1998, மே 16 1998, மே 17 1998

பகுப்பு:1998 நிகழ்வுகள்
பகுப்பு:இலங்கை இனக்கலவரங்கள்
கொட்டாஞ்சேனை

**கொட்டாஞ்சேனை** (*Kotahena*) இலங்கைத் தலைநகர் கொழும்பின் ஒரு புறநகராகும். இது கொழும்பு 13 என்ற பிரதேசத்தின் ஒரு பகுதியாகும்.

## வழிபாட்டுத் தலங்கள்
* கொழும்பு பொன்னம்பலவாணேஸ்வரர் கோயில்
* புனித லூசியாவின் தேவாலயம்
* புனித அந்தோனியார் தேவாலயம்
* பரமானந்த விகாரை

## விளையாட்டு அரங்குகள்
* சுகததாச அரங்கு

## பாடசாலைகள்
*புனித பெனடிக்ட் கல்லூரி, கொழும்பு
*கொழும்பு விவேகானந்தா கல்லூரி
*புனித லூசியாவின் கல்லூரி, கொழும்பு

## மேற்கோள்கள்
தி. சே. சௌ. ராஜன்

**திருவேங்கிமலை சேஷ செளந்தர ராஜன்** (*iruvengimalai Sesha Sundara Rajan*, டி. எஸ். எஸ். ராஜன், 1880–1953) ஒரு தமிழக அரசியல்வாதி, மருத்துவர் மற்றும் இந்திய விடுதலைப் போராட்ட வீரர். 1937-39 காலகட்டத்தில் சென்னை மாகாணத்தின் அமைச்சராக இருமுறை பணியாற்றியவர்.

## வாழ்க்கைக் குறிப்பு
சீரங்கத்தில் வடகலை ஐய்யங்கார் சாதியில் பிறந்த ராஜன், திருச்சி புனித வளனார் கல்லூரியில் கல்வி கற்றார். சென்னை ராயபுரம் மருத்துவக் கல்லூரியில் மருத்துவம் பயின்று பட்டம் பெற்றார். பர்மாவுக்கு குடிப்யெர்ந்து ரங்கூன் நகரில் மருத்துவராகப் பணியாற்றினார். 1907ல் இங்கிலாந்து சென்று மருத்துவ மேல்படிப்பு படித்து எப். ஆர். சி. எஸ் பட்டம் பெற்றார். பர்மாவில் பல ஆண்டுகள் மருத்துவப் பணியாற்றிய பின்னர் இந்தியா திரும்பி “ராஜன் மருத்துவமனை” என்ற பெயரில் தனி மருத்துவமனை தொடங்கினார்.

ராஜாஜியுடன் ஏற்பட்ட நட்பினால் இந்தியத் தேசியக் காங்கிரசில் இணைந்தார் ராஜன். ரௌலட் சட்டங்களுக்கு எதிரான போராட்டங்களில் பங்கு கொண்டு சிறை சென்றார். 1920-22ல் கிலாபத் ஒருங்கிணைப்பு குழுவில் உறுப்பினராக இருந்தார். உப்பு சத்தியாகிரகத்தில் பங்கேற்றுப் பதினெட்டு மாதங்கள் சிறை தண்டை பெற்றார். இந்தியத் தேசியக் காங்கிரசில் தேசிய அளவிலும் மாநில அளவிலும் பொதுச் செயலாளர், தலைவர், மாநிலச் செயலாளர் என பல பதவிகளை வகித்தார். 1934-36ல் மத்திய சட்டமன்ற உறுப்பினராகப் பணியற்றினார். 1937 சட்டமன்றத் தேர்தலில் வெற்றி பெற்று சென்னை மாகாண சட்டமன்றத்துக்குத் தேர்ந்தெடுக்கப்பட்டார். ராஜாஜி தலைமையிலான அமைச்சரவையில் பொதுச் சுகாதாரத் துறை அமைச்சராகப் பணியாற்றினார். 1939ல் இரண்டாம் உலகப் போரில் இந்தியா ஈடுபடுத்தப்படுவதை கண்டித்து காங்கிரசு அமைச்சரவைகள் அனைத்தும் பதவி விலகின. 1946 தேர்தலில் காங்கிரசு வெற்றி பெற்று மீண்டும் பதவியேற்ற போது த. பிரகாசத்தின் அமைச்சரவையில் உணவு மற்றும் பொதுச் சுகாதாரத்துறை அமைச்சரானார். அடுத்த ஐந்தாண்டுகளில் மோட்டார் வாகனத் துறை, தொழிலாளர் நலம், இந்து அறநிலையத்துறை போன்ற பல துறைகளுக்கு அமைச்சராக இருந்தார். 1953ல் மரணமடைந்தார். வ. வே. சு. ஐயர் பற்றிய ஒரு நூலையும், “நினைவு அலைகள்" என்ற தன் வரலாற்று நூலையும் எழுதியுள்ளார்.

## மேற்கோள்கள்

பகுப்பு:1880 பிறப்புகள்
பகுப்பு:1953 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தமிழக எழுத்தாளர்கள்
பகுப்பு:திருச்சி மாவட்ட மக்கள்
பகுப்பு:திருச்சிராப்பள்ளி அரசியல்வாதிகள்
தமிழர் உணவுகளின் பட்டியல்

## பிரதான உணவுகள்

* சோறு
:* வரகுச் சோறு
:* சாமைச் சோறு
:* தினைச் சோறு
:* அரிசிச் சோறு
:* கம்பஞ் சோறு
:* பிரியாணி அல்லது ஊன் சோறு
:* புளிச் சோறு
:* தயிர் சோறு
:* பழஞ் சோறு
:* தக்காளி சோறு
:* எலுமிச்சைச் சோறு
:* பருப்புச் சோறு
:* புதினாச் சோறு
:* பொரியல் சோறு 
:* உளுந்தஞ் சோறு 
* பொங்கல் (உணவு)
:* சர்க்கரைப் பொங்கல்
:* கற்கண்டு பொங்கல்
* பிட்டு
:* அரிசிப் புட்டு
:* கேழ்வரகுப்புட்டு
:* கோதுமைப் புட்டு
* இடியப்பம்
* தோசை
:* ரவா தோசை
:* வெங்காயத் தோசை
:* தக்காளித் தோசை
:* மசால் தோசை
:* பொடிகள் தோசை
:* குண்டு தோசை
* இட்லி
* அப்பம்
* கஞ்சி
:* உளுந்துக் கஞ்சி
:* கம்புக் கஞ்சி
* களி
:* கேழ்வரகுக் களி
:* கோதுமைக் களி
:* உளுந்தங் களி
:* வெந்தயக் களி
* உப்புமா
* அடை
* சீடை
:* உப்புச் சீடை
:* சீப்பு சீடை
*
*
*
*
*
* ஊத்தப்பம், மரக்கறி ஊத்தப்பம்

## கறிகள்
* குழம்பு (மரக்கறிகள் பட்டியல்: கத்தரி, வெண்டை, முருங்கை, உருளை கிழங்கு, கயூ, சோயா, டோfயு, காளான், கரட் சாம்பார்)
* மீன் குழம்பு
* மசியல் (பூசனி, மரவெள்ளி)
* வறை
* பருப்பு
* கீரை
* பிரட்டல், கூடு
* தீயல்
* மசாலா
* மொளகூட்டல்

## இறைச்சிகள்
பின்வருவன கறி, கூட்டு, குழம்பு, சொதி, கூழ், வறை, பொரியல் ஆக அல்லது பிற உணவுகளுடன் சேர்த்து உண்ணப்படுகின்றன.
* ஆடு
* கோழி/காட்டுக் கோழி
* கொக்கு
* நாரை
* மாடு
* பன்றி
* வெள்ளெலி
* அணில்
* மான்
* மரை
* உடும்பு
* தொங்கு மான் (குரங்கு)

## கடலுணவுகள்
பின்வருவன கறி, கூட்டு, குழம்பு, சொதி, கூழ், வறை, பொரியல் ஆக அல்லது பிற உணவுகளுடன் சேர்த்து உண்ணப்படுகின்றன.
* மீன் (பல வகை மீன்கள்)
* கணவாய்
* நண்டு
* இறால்
* மட்டி
* கடல் தாமரை

## சிற்றுண்டிகள் நொறுக்குத்தீனிகள்
### இனிப்பு
* இலட்டு
* மோதகம்
* கொழுக்கட்டை
* கேசரி
* தேன் முறுக்கு
* தேன்குழல்
* வாய்ப்பன்
* புளிச்சல்
* சிப்பி
* வட்டிலப்பம்
* தோடு (பலகாரம்)
* பயத்தம் பணியாரம்
* பனங்காய்ப் பணியாரம்
* வெள்ளு ரொட்டி
* அவல்
* காப்பரசி
* சீனி அரியாரம்
* போண்டா
* சிற்றுண்டி
* சிற்பி
* அச்சுப்பலகாரம்
* அதிரசம்
* கார்த்திகைப் பொரி
* தொதல்
* நெய்யப்பம்
* பயற்றமுருண்டை
* பனாட்டு
* எள்ளுப்பாகு
* பூந்தி
* போளி
* சீயம்
* சீடை
* தட்டை (உணவு)
* அல்வா
* எள்ளுருண்டை
* அர்த்தப் பணியாரம்/நெய்யப்பம்
* பொரிவிளாங்காய்
* அவல்
* உழுத்தம் சுவாலை
* முட்டை மா
* பொரி விளாங்காய்
* ஓட்டப்பம்
* எள்ளுப்பாகு

### காரம்
* வடை 
:* பரித்தித்துறை வடை
:* கடலை வடை
:* உளுந்து வடை
:* கீரை வடை
* முறுக்கு
* பகோடா
* சமோசா
* சுண்டல்
* ஓமப்பொடி
* காராச்சேகு
* காரச் சீடை

## நீர்ம உணவுகள்
* ஆடிக் கூழ்
* ரசம்
* சொதி
* சூப்
* தயிர்
* மோர்
* கூழ்
* பாயாசம்
* சாம்பார்

## மற்றயவை

* கருவாடு
* அப்பளம்
* வடகம்
* ஊறுகாய்
* பொடி
* சட்னி
* சம்பல்
* வடம், வத்தல் அல்லது வற்றல்
* நெய்
* பச்சடி
* பொரியல்

பகுப்பு:தமிழர் சமையல்
ஏய்ஜியக்கடல் புவித்தட்டு

thumb|ஏய்ஜியக்கடல் புவித்தட்டு
**ஏய்ஜியக்கடல் புவித்தட்டு** (*Aegean Sea Plate*) ஒரு தட்டுப் புவிப்பொறைக் கட்டமைப்பு ஆகும். இத்தட்டு தெற்கு நடுநிலக் கடல் பகுதியில் தெற்கு கிரீசு மற்றும் மேற்கு துருக்கிக்கு கீழே அமைந்துள்ளது. இதன் தெற்கு முனை ஒரு கீழமிழ்தல் பகுதி ஆகும்; இங்கு ஆப்பிரிக்க புவிப்பொறைத் தட்டு, ஏய்ஜியக்கடல் புவித்தட்டின் கீழ் தள்ளப்படுகிறது..

## மேற்கோள்கள்


பகுப்பு:புவித்தட்டுகள்
இடியப்ப உரல்

right|250px|thumb|இடியப்ப உரல்

**இடியப்ப உரல்** என்பது இடியாப்பம் செய்வதற்குப் பயன்படும் ஒரு கருவி. முற்காலத்தில் மரத்தினால் மட்டும் செய்யப்பட்ட இது தற்காலத்தில் அலுமினியம் போன்ற உலோகங்களாலும் செய்யப்படுவதுண்டு. 

## அமைப்பு
இடியப்ப உரல் இரண்டு பகுதிகளைக் கொண்டிருக்கும். கீழ்ப்பகுதி, இரு புறமும் கைபிடியுடன் கூடியதும் நடுவில் ஏறத்தாழ 2 அங்குல விட்டம் கொண்ட துளையுடன் கூடியதுமான உருளைவடிவ அமைப்புக் கொண்டது. இதன் அடிப்பகுதியில் சிறிய பல துளைகளுடன் கூடிய பித்தளைத் தகடு பொருத்தப்பட்டிருக்கும். மேற்பகுதி, இருபக்கமும் கைபிடிகளுடன் கூடிய உருளை அமைப்பு இருக்கும். இவ்வுருளை சரியாக கீழ்ப்பகுதியின் துளைக்குள் செல்லக்கூடியவாறான அளவு கொண்டதாக இருக்கும். கீழ்ப்பகுதியின் துளைக்குள் பிசையப்பட்ட மாவை இட்டு, கைபிடிகளின் உதவியுடன் மேற்பகுதியின் உருளைப் பகுதியால் அழுத்துவர். உருளை துளைக்குள் இறங்கும்போது பிசைந்த மாவு பித்தளைத் தகட்டின் துளைகள் வழியாகக் கம்பிகள் போல் வெளியேறும். இவற்றை, இடியப்பத் தட்டில் வட்டமாகச் சுற்றிப் பிழிவர். 

இவ்வாறான உரல்களை இடியப்பம் செய்வதற்காக மட்டும் அல்லாமல் முறுக்கு, அச்சுப் பலகாரங்கள் போன்ற பல்வேறு சிற்றுண்டிகளையும் செய்யக்கூடியதாக உருவாக்குவதும் உண்டு. இவ்வாறான உரல்களில் துளைகளைக் கொண்ட அடித்தகடு நிலையாகப் பொருத்தப்படுவதில்லை. சிற்றுண்டிகளின் தன்மையைப் பொறுத்து வெவ்வேறு அளவுகளைக்கொண்ட துளைகளுடன் கூடிய உலோகத் தகடுகள் உரலின் உருளை வடிவத் துளையுள் தற்காலிகமாகப் பொருத்தும்படி அமைக்கப்பட்டிருக்கும். தேவையைப் பொறுத்து அச்சுக்களை மாற்றிப் பயன்படுத்துவர். இவ்வகையான உரல்களில் பின்வரும் அச்சுக்கள் இருப்பதுண்டு:
* இடியப்ப அச்சு
* முறுக்கு அச்சு
* மகிழம்பூ அச்சு
* ஓமப்பொடி அச்சு
* நாடா அச்சு
* பல்லுப் பதிந்த அச்சு
* சிலேபி அச்சு

## தற்காலம்
தற்காலத்திலும் இடியப்ப உரல் பரவலாகப் பயன்பாட்டில் உள்ளது. எனினும் இடியப்ப உரலில் இடியப்பம் பிழிவது இலகுவானது அல்ல. இதனால், தற்காலத்தில் இடியப்ப உரலுக்குப் பதிலாக இலகுவாகப் பிழியத்தக்க வகையில் பல வகையான பொறிகள் உருவாக்கப்பட்டுள்ளன. 

பகுப்பு:தமிழர் சமையல் கருவிகள்
பகுப்பு:இடியப்பம்
மத்து

**மத்து** என்பது பெரும்பாலும் தயிரைக் கடைந்து வெண்ணெய் பெறுவதற்காகப் பயன்படுத்தும் ஒரு கருவியாகும். தயிரைக் கடையும்போது, அதிலுள்ள கொழுப்பு நிறைந்த பதார்த்தம் வெண்ணெயாக மாறிவர, மிகுதியாக இருக்கும் நீர்த் தன்மையான பதார்த்தம் மோர் எனப்படும். 

"சுவரை ஒட்டி ஒரு சிறிய கொம்பு நட்டிருப்பார்கள். அதில் ஒரு கயிறு கட்டி இருக்கும். மோர் கடைய "மத்து" இருக்கும். அந்த மத்தின் மையப் பகுதியில் கயிறு சுற்றுவதற்கு ஏற்றவாறு வடிவமைப்பு இருக்கும்."  

## பருப்பு மத்து
பருப்பு கடைவதற்குப் பயன்படும் மத்து மேடு பள்ளங்களைக் கொண்டிருக்கும். இது வெந்த பருப்பைக் கூழாக்கப் பயன்படுகிறது. பெரும்பாலும் இது கையாலேயே பயன்படுத்தப்படுகிறது. 

## மேற்கோள்கள்


பகுப்பு:தமிழர் சமையல் கருவிகள்
பிட்டுக் குழல்

right|150px
right|150px
**பிட்டுக் குழல்** என்பது பிட்டு அவிக்கப் பயன்படும் குழல் ஆகும். இது மூங்கிலிலோ அல்லது அலுமினியத்திலோ செய்யப்படும். இதன் அடியில் நீராவி போகக் கூடியவாறு ஓட்டை துளைக்கப்பட்ட அச்சு இருக்கும். இந்தப் குழலை பிட்டுச் சட்டி மீது வைத்து பிட்டு அவிப்பர்.

## சான்றுகள்
*புட்டு மற்றும் கடலை கறி, கேரள சுற்றுலாத்துறை இணையப் பக்கம்
 

பகுப்பு:தமிழர் சமையல் கருவிகள்
பகுப்பு:தமிழர் மூங்கில்வேலை
பகுப்பு:பிட்டு
சுருள் பட்டை

**சுருள் பட்டை** என்பது ஒரு வளையக்கூடிய மெல்லிய உலோகத்தால் ஆன வளையக்கூடிய, நீண்ட வாள் ஆகும். இது ஒருவரின் உடலுக்குள் ஊடுருவிப் பாய்ந்து வெட்டக் கூடிய அளவுக்குக் கூர்மையானது. அதே வேளை ஒரு வளையமாகச் சுருட்டி விடக் கூடியது. சுமார் முக்கால் அங்குலம் அகலமும் நான்கு அல்லது ஐந்தரை அடி நீளமும் கொண்ட இந்த வாளை இரும்பினாலான சவுக்காகவும் கருதலாம்.
இது தமிழர் பயன்படுத்திய போர்க் கருவிகளில் ஒன்றாகும்.

தமிழில் இந்த ஆயுதத்தின் மற்றொரு பெயர் *சுருள் வாள்*. இன்றும் தென் தமிழகத்தில் இவ்வாள் பயன்பாட்டில் உள்ளதைக் காணலாம். தற்காப்புக் கலைகளான வர்மக் கலை மற்றும் குத்து வரிசை ஆகியவற்றில் இவ்வாள் பயன்படுத்தப்படுகிறது. கேரள தற்காப்புக் கலையான களரிப்பயிற்றிலும் இது பயன்படுத்தப்படுகிறது. மலையாளத்தில் இந்த வாளானது, வட கேரள களரிப்பயிற்று முறைப்படி *உருமி* எனவும் தென் கேரள களரிப்பயிற்று முறைப்படி *சுட்டுவாள்* எனவும் அழைக்கப்படுகிறது. இவ்வாள் மலையாளச் சொற்களான திரும்பு அல்லது சுழல் என்ற பொருள் கொண்ட *சுட்டு* மற்றும் *வாள்* ஆகிய இரு சொற்களையும் சேர்த்து *சுழலும் வாள்* என்ற பொருளில் சுட்ட வாள் என்ற பெயர் பெற்றுள்ளது.
சண்டையின் போது இதனை ஒருவர் சுழற்றிப் பயன்படுத்தும் முறையால் இப்பெயர் இதற்கு மிகவும் பொருத்தமானதாக அமைகிறது.

சுருள் பட்டையைப் பயன்படுத்துவதில் சிறந்த பயிற்சியுடையவராக ஆவதற்கு வலிமையையும் வேகத்தையும் விட வளையக்கூடிய தன்மையும் சாமர்த்தியமான திறமையுமே தேவை. இதனைச் சுழற்றுவதும் எதிராளியின் தாக்குதலைத் தடுத்து நிறுத்துவதும் மிகவும் கடினமானதும் ஆபத்தானதுமான கலையாகும். சரியான முறையில் கையாளப்படாவிட்டால் பயன்படுத்துபவருக்கு நிரந்தரமான காயங்கள் ஏற்பட்ட வாய்ப்புண்டு. இக்கலையில் வல்லுநர்களுக்கும் கூட இதனைப் பயன்படுத்தும்போது சிதறாத ஒருமுகக் கவனம் தேவை.
பல எதிரிகளுக்கு இடையில் தனியாக மாட்டிக் கொள்வது போன்ற சூழ்நிலையில் ஒருவர் தன்னைக் காத்துக்கொள்ளச் சுருள் பட்டை மிகவும் பயனுள்ளதாக இருக்கும். இடுப்புப் பட்டையாக இதனை அணிந்து கொள்ளலாம் என்பதால் ஒருவர் இதை வைத்திருப்பது மற்றவர்களுக்கு எளிதாகத் தெரியாது,  எடுத்துச் செல்வதும் எளிது.

## மேற்கோள்கள்

## வெளி இணைப்புகள்
* www.silambam.asia  Silambam Academy
* [Varma Kalai: The Martial Art from Tamil Nadu](http://perso.orange.fr/varmakalai/VARMA%20KALAI%20-%20(ENGLISH)%201.htm)
* KalariWorld: Kalarippayattu (The divine martial art of God's own Country)

பகுப்பு:தமிழர் போர்க் கருவிகள்
தமிழர் போர்க் கருவிகள்

* சிலம்பம்
* முச்சாண் (Short Staff)
* இரட்டை முழங்கோல் (Double Stick)
* இரட்டை வாள் (Double Swords)
* வாள் (Single Sword)
* வாள், கேடயம் (Sword/ Shield)
* வெட்டரிவாள் (Machete)
* கத்தரி (Small Dagger)
* பீச்சுவா (Double Edged Kris)
* சுருள் பட்டை (Spiral Steel Whip)
* சூலம் (Trident)
* மட்டுவு (Deer Horns)
* சுருள் கொம்பு (Spiral Horns)
* வளரி
* சுவடு
* லேசம்
* செண்டாயுதம்
* இடுகட்டை
* கட்டாரி
* கண்டக்கோடாரி
* வீச்சரிவாள்
* கல்துணி

பகுப்பு:தமிழர் போர்க் கருவிகள்
ஐக்கிய அமெரிக்காவில் சிறைவைத்தல் விகிதம்

**ஐக்கிய அமெரிக்காவே உலகில் அதிக நபர்களை சிறை வைத்து** உள்ளது. உலகில் 5% மக்கள் தொகையைக் கொண்ட ஐக்கிய அமெரிக்கா, உலகின் 25% கைதிகளைக் கொண்டுள்ளது. 2008 இல் ஒவ்வொரு ஒரு இலட்சம் மக்களுக்கும் 751 பேர் சிறையில் இருக்கின்றனர்..   சுமார் 2.1 மில்லியன் நபர்கள் சிறையில் இருக்கின்றனர். சிறையில் இருப்பவர்களில் பெரும்பாலனவர்கள் கறுப்பினத்தவர் ஆவார்.

## மேற்கோள்கள்


## வெளி இணைப்புகள்
* The Black Family in the Age of Mass Incarceration - 

பகுப்பு:ஐக்கிய அமெரிக்காவில் சட்டம்
ரோய் டயஸ்

**ரோய் லூக் டயஸ்** (Roy Luke Dias ), பிறப்பு: அக்டோபர் 18, 1952), இலங்கை அணியின் முன்னாள் துடுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும் 58 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். அணியின் முன்னணி துடுப்பாளர்களுள் ஒருவராக இருந்தவர்.

பகுப்பு:இலங்கைத் துடுப்பாட்டக்காரர்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:கொழும்புச் செட்டிகள்
ரஞ்சன் மடுகல்ல

**ரஞ்சன் செனரத் மடுகல்ல** (Ranjan Senerath Madugalle , பிறப்பு: ஏப்ரல் 22, 1959), இலங்கை அணியின் முன்னாள் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும் 63 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். அணியின் முன்னணி துடுப்பாளர்களுள் ஒருவராக இருந்தவர். களத்தடுப்பிலும் இவரின் பணி குறிப்பிடத்தக்கது. இலங்கை தேசிய அணியின் முன்னாள் அணித் தலைவராகவும் விளங்கிய இவர் 1993 முதல் பன்னாட்டுத் துடுப்பாட்ட ஆட்ட நடுவராக பணியாற்றுகின்றார்

பகுப்பு:இலங்கைத் துடுப்பாட்டக்காரர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:கொழும்பு றோயல் கல்லூரி பழைய மாணவர்கள்
அனுர தென்னகோன்

**அனுர புஞ்சி பண்டா தென்னகோன்** (Anura Punchi Banda Tennekoon, பிறப்பு: அக்டோபர் 29, 1946), இலங்கை அணியின் முன்னாள் முன்னணித் துடுப்பாட்டக்காரர், தலைவர் ஆவார். இவர் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1975, 1979 ஆண்டுகளில் நடைபெற்ற துடுப்பாட்ட உலகக்கிண்ண போட்டிகளில் இலங்கை அணியின் தலைவராகவும் பணியாற்றியுள்ளார். 2000-2003 ஆண்டுகளில் இலங்கை அணியின் தேர்வுக்குழுவிலும் அங்கத்துவம் பெற்றுள்ளார். செப்டம்பர் 2018 இல் பன்னாட்டுத் துடுப்பாட்ட அவை 49 முன்னாள் இலங்கைத் துடுப்பாட்ட வீரர்களுக்கு நிரந்தர பன்னாட்டுத் துடுப்பாட்ட சங்க உறுப்பினர்களாக அறிவித்து கௌரவித்தது. அதில் தென்னகோனும் ஒருவர்.

## சான்றுகள்


பகுப்பு:இலங்கைத் துடுப்பாட்டக்காரர்கள்
பகுப்பு:1946 பிறப்புகள்
பகுப்பு:அனுராதபுரம் மாவட்ட நபர்கள்
பகுப்பு:வாழும் மக்கள்